Srpska kraljevska akademija naučnika i umetnika (SKANU), na predlog Veća akademika, pokrenuće inicijativu kod svih institucija u zemlji da se premijer Srbije Aleksandar Vučić nominuje za Nobelovu nagradu za mir, otkrivaju u ovom udruženju za Kurir.Kao razlog, oni navode mandatarovu ulogu u pomirenju u regionu, ali i odnose koje je uspostavio sa Istokom i Zapadom.Među članovima SKANU je i potpredsednica SPS Slavica Đukić Dejanović, legendarni glumac Mihailo Miša Janketić, bivši direktor KBC Miljko Ristić, ali i proslavljeni muzičar Zafir Hadžimanov. Sekretar SKANU Miroljub Nestorović za Kurir kaže da je ovakav potez inicirala zapažena Vučićeva uloga u odnosima sa okolnim zemljama.Potpisalo 117 članova- Vučić je doprineo stabilizaciji političkih prilika u regionu, uspostavljajući istovremeno mostove saradnje sa Istokom i Zapadom. Njegovom inicijativom učinjeno je mnogo da otople odnosi s BiH, Hrvatskom, Slovenijom i Albanijom. Uspostavio je i čvršće veze s Mađarskom, Bugarskom i Rumunijom - objašnjava Nestorović, inače teolog.Ovu inicijativu je potpisalo ukupno 117 članova SKANU, a Nestorović dodaje da je njenom pokretanju doprinela i spoljna politika mandatara.- Vučić je sve učinio kako bi Srbiju doveo u najdirektniju vezu s rastućom velesilom, Kinom. S većinom zemalja nekadašnjeg Pokreta nesvrstanih obnovljena je saradnja. Uz stalnu komunikaciju sa SAD, s vodećom velesilom uspostavljen je takav odnos da se otvara stalna avio-linija Beograd - Njujork i sklapaju poslovi vezani za američka ulaganja, a uspeo je da očuva i unapredi odnose i s bratskom Rusijom - kaže Nestorović i objašnjava da ako se postigne konsenzus, formalni nosilac nominacije može biti i neko drugi, poput SANU.AfirmativnoSlavica Đukić Dejanović, iako nije potpisnik inicijative, za Kurir kaže da nema ništa protiv ove ideje:- Dodela visokih nagrada je uvek afirmativna i dobrodošla.D. L.

Kurir